CELEX: 32013R0151
Language: hu
Date: 2012-12-19 00:00:00
Title: A Bizottság 151/2013/EU felhatalmazáson alapuló rendelete ( 2012. december 19. ) a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattárak által közzéteendő és hozzáférhetővé teendő adatokat, valamint az adatok összesítésére, összehasonlítására és az adatokhoz való hozzáférésre vonatkozó működési standardokat meghatározó szabályozási technikai standardok tekintetében történő kiegészítéséről  EGT-vonatkozású szöveg

23.2.2013   
            
            
               HU
            
            
               Az Európai Unió Hivatalos Lapja
            
            
               L 52/33
            
         A BIZOTTSÁG 151/2013/EU FELHATALMAZÁSON ALAPULÓ RENDELETE
   (2012. december 19.)
   a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a kereskedési adattárak által közzéteendő és hozzáférhetővé teendő adatokat, valamint az adatok összesítésére, összehasonlítására és az adatokhoz való hozzáférésre vonatkozó működési standardokat meghatározó szabályozási technikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Központi Bank véleményére (1),
   tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (2) és különösen annak 81. cikke (5) bekezdésére,
   mivel:
   
               (1)
            
            
               Létfontosságú, hogy az érintett ügyletek és a hozzájuk tartozó szerződő felek egyértelműen beazonosíthatók legyenek. Funkcionális megközelítést követve, a kereskedési adattárakban tárolt adatokhoz hozzáféréssel rendelkező jogalanyokat hatásköreik és az általuk betöltött funkciók szerint kell vizsgálni.
            
         
               (2)
            
            
               Annak érdekében, hogy az Európai Értékpapírpiaci Hatóság (EÉPH) gyakorolni tudja az adattárak feletti felügyeletet, információkéréseket fogalmazhasson meg, megfelelő felügyeleti intézkedéseket tehessen, továbbá nyomon tudja követni, hogy adott kereskedési adattárnak a nyilvántartásban való szerepeltetése indokolt-e még vagy a nyilvántartásba vételt vissza kell-e vonni, az EÉPH részére hozzáférést kell biztosítani az egyes ügyletekre vonatkozóan a kereskedési adattárakban tárolt adatok teljes köréhez.
            
         
               (3)
            
            
               Az európai felügyeleti hatóság (Európai Értékpapírpiaci Hatóság) létrehozásáról szóló, 2010. november 24-i 1095/2010/EU európai parlamenti és tanácsi rendelet (3) szerinti feladataira és a 648/2012/EU rendeletre való tekintettel az EÉPH részére különböző jogalapok alapján kell hozzáférést biztosítani. Az EÉPH személyzetének egyes tagjai részére biztosított adathozzáférésnek összhangban kell lennie az említett konkrét jogalapokkal.
            
         
               (4)
            
            
               Az Európai Rendszerkockázati Testületnek (ERKT), az EÉPH-nak és a Központi Bankok Európai Rendszere (KBER) érintett tagjainak, köztük egyes nemzeti központi bankoknak és az Unió területén működő értékpapír- és piacfelügyeleti hatóságoknak feladata az Unió pénzügyi stabilitásának felügyelete és megőrzése, ebből kifolyólag az ezzel összefüggésben rájuk bízott feladatuk ellátásához szükséges ügyleti adatokhoz valamennyi szerződéses fél tekintetében hozzáférést kell biztosítani részükre.
            
         
               (5)
            
            
               A központi szerződő felek felügyeleti szerveinek és ellenőreinek szükségük van a hozzáférésre ahhoz, hogy ténylegesen gyakorolni tudják az említett jogalanyok tekintetében alkalmazandó hatásköreiket, következésképp az ezen feladatkörük ellátásához szükséges összes információhoz hozzá kell férniük.
            
         
               (6)
            
            
               A KBER érintett tagjainak hozzáférése az alapvető feladatuk ellátását szolgálja, konkrétan a központi bank kibocsátási funkcióit, a pénzügyi stabilitással összefüggő feladataikat, és bizonyos esetekben egyes szerződő felek felett gyakorolt prudenciális felügyelettel összefüggő feladatokat. Tekintettel arra, hogy az egyes KBER-tagok a nemzeti szabályozás alapján eltérő feladatokkal rendelkeznek, számukra az adathozzáférést a 648/2012/EU rendelet 81. cikkének (3) bekezdésében felsorolt különböző feladatoknak megfelelően kell biztosítani.
            
         
               (7)
            
            
               Az érintett uniós értékpapír- és piacfelügyeleti hatóságok fő feladata a saját joghatóságukra kiterjedő befektetővédelem, és számukra a piacokra, a piaci résztvevőkre, a termékekre és az alaptermékekre vonatkozó ügyleti adatokhoz való hozzáférést a saját felügyeleti és jogérvényesítési feladatkörük által lefedett adatok tekintetében kell biztosítani.
            
         
               (8)
            
            
               A nyilvános vételi ajánlatról szóló, 2004. április 21-i 2004/25/EK európai parlamenti és tanácsi irányelv (4) 4. cikke alapján kijelölt hatóságok részére akkor kell hozzáférést biztosítani a származtatott részvényügyletek adataihoz, ha az alaptermék vagy a saját joghatóságukon belüli szabályozott piacra bevezetett termék, vagy a kibocsátó hivatalos címe a saját joghatóságukon belül van, vagy ha az alaptermék kibocsátója ajánlattevő a fentiek szerinti társaság tekintetében és az általa kínált ellenérték értékpapírokat is tartalmaz.
            
         
               (9)
            
            
               Hozzáférést kell biztosítani az Energiaszabályozók Együttműködési Ügynöksége (ACER) részére, hogy nyomon tudja követni a nagykereskedelmi energiapiacokat annak érdekében, hogy a nemzeti szabályozó hatóságokkal együttműködve a nagykereskedelmi energiapiacok integritásáról és átláthatóságáról szóló, 2011. október 25-i 1227/2011/EU európai parlamenti és tanácsi rendelettel (5) összhangban feltárja és megelőzze a piaci visszaéléseket. Az ACER-nek tehát az energiapiaci származtatott ügyletekre vonatkozóan az adattárakban tárolt minden adathoz hozzá kell férnie.
            
         
               (10)
            
            
               A 648/2012/EU rendelet kizárólag kereskedési adatokra vonatkozik, az olyan kereskedés előtti adatokra, mint például az 1227/2011/EU rendelet által előírt kereskedési megbízásokkal kapcsolatos adatokra viszont nem alkalmazandó. Következésképpen ebben a tekintetben a kereskedési adattárak nem tekinthetők megfelelő információforrásnak az ACER számára.
            
         
               (11)
            
            
               Az adattárakban tárolt adatokhoz való hozzáférésre alkalmazott funkcionális megközelítésben a prudenciális felügyelet fontos összetevő. Prudenciális felügyeleti feladatokkal is különböző hatóságok rendelkezhetnek. Az érintett jogalanyokra vonatkozó ügyleti adatokhoz való hozzáférést tehát a 648/2012/EU rendelet 81. cikkének (3) bekezdésében felsorolt összes hatóság részére biztosítani kell.
            
         
               (12)
            
            
               Az adattárakban tárolt adatokhoz a 648/2012/EU rendelet 81. cikkének (3) bekezdése alapján hozzáféréssel rendelkező jogalanyoknak gondoskodniuk kell arról, hogy rendelkezzenek olyan politikával, és érvényesítsék is azt, amellyel biztosítják, hogy kizárólag az érintett személyek férjenek hozzá az információkhoz egy jól meghatározott és jogilag megalapozott cél érdekében, továbbá amellyel egyértelműen szabályozzák azon potenciális egyéb személyek körét, akik számára a szóban forgó adatokhoz való hozzáférés engedélyezett.
            
         
               (13)
            
            
               Az adatokhoz való hozzáférést három összesítési szinten kell megvizsgálni. Az ügyleti adatok az egyes ügyletek részleteit; a pozíciókra vonatkozó adatok az egyes szerződő felek tekintetében alaptermékenként/termékenként összesített pozíciókra vonatkozó adatokat; az összesített nominális adatok pedig alaptermékenként/termékenként összesített adatokat tartalmazzák a szerződő felekre vonatkozó részletek nélkül. Az ügyleti adatokhoz való hozzáférés egyben a pozíciókra vonatkozó és az összesített adatokhoz való hozzáférést is biztosít. A pozíciókra vonatkozó adatokhoz való hozzáférés egyben az összesített adatokhoz való hozzáférést is biztosít, de nem biztosít hozzáférést az ügyleti adatokhoz. Az összesített nominális adatokhoz való hozzáférés jelenti a legkevésbé tagolt kategóriát, és ez nem biztosít hozzáférést a pozíciókra vonatkozó adatokhoz és az ügyleti adatokhoz.
            
         
               (14)
            
            
               Ez a rendelet az Európai Értékpapírpiaci Hatóság által a Bizottságnak benyújtott szabályozási technikaistandard-tervezeten alapul.
            
         
               (15)
            
            
               Az 1095/2010/EU rendelet 10. cikkével összhangban az e rendelet alapját képező szabályozási technikaistandard-tervezetek benyújtása előtt az EÉPH konzultált az érintett hatóságokkal és a Központi Bankok Európai Rendszerének (EKBR) tagjaival. Az EÉPH nyilvános konzultációkat is folytatott ezen szabályozási technikaistandard-tervezetekről, elemezte a lehetséges költségeket és hasznokat, és kikérte az említett rendelet 37. cikke szerint létrehozott Értékpapírpiaci Érdekképviseleti Csoport véleményét,
            
         ELFOGADTA EZT A RENDELETET:
   1. cikk
   Az összesített adatok közzététele
   (1)   A 648/2012/EU rendelet 81. cikkének (1) bekezdésében meghatározott adatok közzététele során a kereskedési adattárak legalább az alábbiakat teszik közzé:
   
               a)
            
            
               az összesített nyitott pozíciók a származtatott termékek alábbi kategóriái szerinti lebontásban:
               
                           i.
                        
                        
                           áruk;
                        
                     
                           ii.
                        
                        
                           hitel;
                        
                     
                           iii.
                        
                        
                           deviza;
                        
                     
                           iv.
                        
                        
                           részvény;
                        
                     
                           v.
                        
                        
                           kamatláb;
                        
                     
                           vi.
                        
                        
                           egyéb;
                        
                     
         
               b)
            
            
               az összesített ügyleti forgalom a származtatott termékek alábbi kategóriái szerinti lebontásban:
               
                           i.
                        
                        
                           áruk;
                        
                     
                           ii.
                        
                        
                           hitel;
                        
                     
                           iii.
                        
                        
                           deviza;
                        
                     
                           iv.
                        
                        
                           részvény;
                        
                     
                           v.
                        
                        
                           kamatláb;
                        
                     
                           vi.
                        
                        
                           egyéb;
                        
                     
         
               c)
            
            
               az összesített érték a származtatott termékek alábbi kategóriái szerinti lebontásban:
               
                           i.
                        
                        
                           áruk;
                        
                     
                           ii.
                        
                        
                           hitel;
                        
                     
                           iii.
                        
                        
                           deviza;
                        
                     
                           iv.
                        
                        
                           részvény;
                        
                     
                           v.
                        
                        
                           kamatláb;
                        
                     
                           vi.
                        
                        
                           egyéb.
                        
                     
         (2)   Az adatokat a nyilvánosság számára könnyen elérhető és legalább hetente frissített weblapon vagy online portálon teszik közzé.
   2. cikk
   Az érintett hatóságok hozzáférése az adatokhoz
   (1)   A kereskedési adattárak minden ügyleti adathoz hozzáférést biztosítanak az Európai Értékpapírpiaci Hatóság (EÉPH) részére, hogy az eleget tudjon tenni felügyeleti hatáskörének.
   (2)   Az EÉPH belső eljárásokat dolgoz ki annak érdekében, hogy biztosítsa személyzetének megfelelő hozzáférését, továbbá a hozzáférés esetleges korlátozásait az EÉPH feladatkörébe tartozó, nem felügyeleti tevékenységek tekintetében.
   (3)   A kereskedési adattárak minden olyan származtatott ügylethez kapcsolódó ügyleti adathoz hozzáférést biztosítanak az Energiaszabályozók Együttműködési Ügynöksége (ACER) részére, amelyek esetében az alaptermék energiapiaci termék vagy kibocsátási egység.
   (4)   A kereskedési adattárak hozzáférést biztosítanak a központi szerződő fél felügyeletét ellátó illetékes hatóság és – adott esetben – a Központi Bankok Európai Rendszerének (KBER) a központi szerződő felet felügyelő érintett tagja részére a központi szerződő fél által elszámolt vagy bejelentett ügyletek minden adatához.
   (5)   A kereskedési adattárak hozzáférést biztosítanak a bejelentett ügyletek végrehajtásának helyszíneit felügyelő illetékes hatóság részére a szóban forgó kereskedési helyszíneken végrehajtott ügyletek minden adatához.
   (6)   A kereskedési adattárak hozzáférést biztosítanak a 2004/25/EK irányelv 4. cikke alapján kijelölt felügyeleti hatóság részére azon származtatott ügyletek minden adatához, amelyek esetében az értékpapír-alaptermék kibocsátója az alábbi feltételek valamelyikének megfelelő társaság:
   
               a)
            
            
               a felügyeleti hatóság joghatósága alá tartozó szabályozott piacra bevezetett;
            
         
               b)
            
            
               székhelye – vagy amennyiben nincs székhelye, a központi irodája – a felügyeleti hatóság joghatósága alá tartozik;
            
         
               c)
            
            
               ajánlattevő az a) vagy b) pont szerinti társaság tekintetében, és az általa kínált ellenérték értékpapírokat is tartalmaz.
            
         (7)   A (6) bekezdés alapján közlendő adatok az alábbiakra vonatkozó információkat tartalmaznak:
   
               a)
            
            
               az alapul szolgáló értékpapírok;
            
         
               b)
            
            
               a származtatott ügylet kategóriája;
            
         
               c)
            
            
               a pozíció előjele;
            
         
               d)
            
            
               a referencia-értékpapírok száma;
            
         
               e)
            
            
               a származtatott ügylet szerződő felei.
            
         (8)   A kereskedési adattárak hozzáférést biztosítanak a 648/2012/EU rendelet 81. cikke (3) bekezdésének h) pontjában említett érintett uniós értékpapírpiaci hatóságok részére a piacokkal, résztvevőkkel, ügyletekkel és alaptermékekkel kapcsolatos minden olyan ügyleti adathoz, amely a hozzá tartozó felügyeleti feladatok és az irányadó jogalap alapján az adott hatóság hatáskörébe tartozik.
   (9)   A kereskedési adattárak hozzáférést biztosítanak az Európai Rendszerkockázati Testület, az EÉPH és a KBER érintett tagjai részére az ügyleti adatokhoz az alábbiak tekintetében:
   
               a)
            
            
               az érintett joghatóság alá tartozó valamennyi szerződő fél vonatkozásában;
            
         
               b)
            
            
               azon származtatott ügyletekre vonatkozóan, ahol a származtatott ügylet tárgyát képező jogalany az adott joghatóságon belül található, vagy ahol az ügylet tárgyát képező kötelezettség az adott joghatóság által kibocsátott állampapír.
            
         (10)   A kereskedési adattárak a KBER érintett tagja részére hozzáférést biztosítanak az adott tag által kibocsátott pénznemben kötött származtatott ügyletek pozícióira vonatkozó adatokhoz.
   (11)   A beszámolási kötelezettség alá tartozó szerződő felek prudenciális felügyelete céljából a kereskedési adattárak hozzáférést biztosítanak a 648/2012/EU rendelet 81. cikkének (3) bekezdése szerinti érintett szervezetek részére a szóban forgó szerződő felek minden ügyleti adatához.
   3. cikk
   Harmadik országok hatóságai
   (1)   Harmadik országnak az Unióval a 648/2012/EU rendelet 75. cikke szerinti nemzetközi megállapodást kötött érintett hatóságai esetében a kereskedési adattárak a harmadik országbeli hatóság megbízatásának és feladatkörének figyelembevételével és a szóban forgó nemzetközi megállapodás rendelkezéseivel összhangban biztosítanak hozzáférést a harmadik országbeli hatóság részére.
   (2)   Harmadik országnak az EÉPH-val a 648/2012/EU rendelet 76. cikke szerinti együttműködési megállapodást kötött érintett hatóságai esetében a kereskedési adattárak a harmadik országbeli hatóság megbízatásának és feladatkörének figyelembevételével és a szóban forgó együttműködési megállapodás rendelkezéseivel összhangban biztosítanak hozzáférést a harmadik országbeli hatóság részére.
   4. cikk
   Az adatok összesítésére és összehasonlítására vonatkozó működési standardok
   (1)   A kereskedési adattárak a nemzetközileg elfogadott tájékoztatási eljárásokkal, üzenetváltási standardokkal és referenciaadatokkal összhangban biztosítanak hozzáférést a 648/2012/EU rendelet 81. cikkének (3) bekezdésében felsorolt szervezetek részére.
   (2)   Az ügyletek szerződő felei mindegyik származtatott ügylethez olyan egyedi ügyletazonosítót generálnak, amely lehetővé teszi a kereskedési adattárak részére a különböző adattárak adatainak összesítését és összehasonlítását.
   5. cikk
   Az adathozzáférés működési standardjai
   (1)   A kereskedési adattárak nyilvántartást vezetnek a 648/2012/EU rendelet 81. cikke (3) bekezdésében felsorolt szervezetek részére adott adathozzáféréssel kapcsolatos információkról.
   (2)   Az (1) bekezdésben említett információk az alábbiakat tartalmazzák:
   
               a)
            
            
               a hozzáférhető adatok köre;
            
         
               b)
            
            
               a 648/2012/EU és ezen rendelet alapján a szóban forgó adatokhoz való hozzáférést biztosító jogszabályi rendelkezések hivatkozása.
            
         6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  A Hivatalos Lapban még nem tették közzé.
   
      (2)  HL L 201., 2012.7.27., 1. o.
   
      (3)  HL L 331., 2010.12.15., 84. o.
   
      (4)  HL L 142., 2004.4.30., 12. o.
   
      (5)  HL L 326., 2011.12.8., 1. o.